दिनांक १.४.२०१० से बालकों के लिए मुफ्त तथा शिक्षा का अधिकार अधिनियम २००९ लागू किया गया है.इस अधिनियम के अंतर्गत कक्षा आठवीं तक के विद्यार्थियों को अब किसी भी प्रकार की बोर्ड की परीक्षा नहीं देनी होगी.इसके बदले अब शिक्षक साल भर विद्यार्थियों का लगातार निरीक्षण करेगा और उनके अंदर छुपी हुई प्रतिभाओं एवं गुणों को पहचानने का प्रयत्न करेगा.इस बात से इंकार नहीं किया जा सकता कि प्रत्येक बालक में जन्मजात (और कुछ जन्म के पश्चात)गुण एवं प्रतिभाएं होती हैं जो सुसुप्तावस्था में होती हैं.और एक शिक्षक उन प्रतिभाओं से अनजान नहीं रह सकता.लेकिन सुसुप्त गुणों को पहचानकर उसे अगली कक्षा में उत्तीर्ण करने का आधार बनाना कहाँ तक उचित है?